**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO** „**Dėl PRITARIMO DALYVAUTI PROJEKTE „PAŽINK VAKARŲ KRANTĄ“ PARTNERIO TEISĖMIS“ PROJEKTO**

**1. Sprendimo projekto esmė, tikslai ir uždaviniai.**

Šiuo sprendimo projektu yra siekiama gauti Klaipėdos miesto savivaldybės tarybos pritarimą dalyvauti projekte „Pažink Vakarų krantą“ partnerio teisėmis pagal 2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-K-808 „Prioritetinių turizmo plėtros regionų e-rinkodara“ ir pasirašyti jungtinės veiklos sutartį tarp Klaipėdos, Kretingos, Šilutės rajono, Neringos, Palangos, Klaipėdos miestų savivaldybių.

Priemonės tikslas – didinti kultūros ir gamtos paveldo objektų, esančių prioritetiniuose turizmo plėtros regionuose, lankomumą ir žinomumą elektroninės rinkodaros priemonėmis. Finansuojamos veiklos – kultūros ir gamtos paveldo objektų e. rinkodara prioritetiniuose turizmo plėtros regionuose.

Paraiškos pateikimas, vertinimas ir sprendimo dėl projekto finansavimo priėmimas atliekamas pagal Lietuvos Respublikos ūkio ministro 2015 m. gruodžio 11 d. įsakymą Nr. 4-789 „2014–2020 metų Europos Sąjungos fondų investicijų veiksmų programos 5 prioriteto „Aplinkosauga, gamtos išteklių darnus naudojimas ir prisitaikymas prie klimato kaitos“ priemonės Nr. 05.4.1-LVPA-K-808 „Prioritetinių turizmo plėtros regionų e-rinkodara“ projektų finansavimo sąlygų aprašas Nr. 1. Paraiškų teikimo terminas – 2016 m. kovo 14 d. Paraiškų vertinimo būdas – konkursinis.

**2. Projekto rengimo priežastys ir kuo remiantis parengtas sprendimo projektas.**

Klaipėdos miesto savivaldybės 2016–2018 metų strateginiame veiklos plane (patvirtintame 2015 m. gruodžio 22 d. Klaipėdos miesto savivaldybės tarybos sprendimu Nr. T2-333) Subalansuoto turizmo skatinimo ir vystymo programoje (Nr. 02) yra numatyta priemonė (01 02 04) „Turizmo rinkodaros strategijos parengimas ir įgyvendinimas“ šio projekto įgyvendinimui.

Klaipėdos rajono savivaldybės meras Vaclovas Dačkauskas kreipėsi į Klaipėdos regiono savivaldybes dėl bendros projekto paraiškos teikimo ir dalyvavimo projekto įgyvendinime. (pridedama).

Klaipėdos rajono savivaldybė yra paraiškos rengėjas ir pagrindinis partneris, likusios 5 (Palangos ir Klaipėdos miestų, Neringos, Šilutės ir Kretingos rajonų) regiono savivaldybės bus partneriai, tarp kurių bus pasirašyta jungtinės veiklos sutartis. Lietuvos Respublikos ūkio ministerijai priėmus sprendimą projektą finansuoti – projekto trukmė būtų 24 mėn. nuo sutarties pasirašymo dienos.

**3. Kokių rezultatų laukiama.**

Bus parengta projekto paraiška regiono gamtos ir (ar) kultūros paveldo objektų e-rinkodarai ir pateikta vertinimui. Sėkmės atveju bus įgyvendintas projektas, kurio metu bus parengtos regiono e-rinkodaros priemonės, nukreiptos į turizmo įvaizdžio formavimą ir gerinimą, informavimą apie turizmo galimybes ar turizmo produktų skatinimą tikslinėse rinkose.

**Klaipėdos miesto savivaldybės tarybai** pritarus dalyvavimui projekte partnerio teisėmis bei laimėjus paraiškų konkursą, Klaipėdos miesto savivaldybė prisidėtų prie e-rinkodaros priemonių, apimančių lankytinų gamtos ir kultūros paveldo objektų sukūrimo ir įgyvendinimo. Projekto eigoje būtų sukurtas „Vakarų kranto“ ir lankytinų objektų šiame regione (apimant ir Klaipėdos miestą) interneto puslapis, kuris bus pritaikytas visiems įrenginiams, įskaitant kompiuterius, mobiliuosius telefonus, planšetes. Kaip kitos e-rinkodaros priemonės paminėtini vaizdo filmukai apie lankytinus objektus, elektroninių naujienlaiškių kūrimas ir platinimas, virtualios tikrovės technologiniai sprendimai (pvz., žaidimai, QR kodo diegimas lankytinuose objektuose ir kt.) bei informaciniai išmanieji stendai lankytinuose objektuose.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Bendra projekto vertė bus paskaičiuota parengus paraišką. Maksimali galima projekto finansavimo suma – 290.000,00 Eur (maksimali galima bendra projekto vertė – 341 176 Eur). Didžiausias galimas finansavimo intensyvumas yra 85 proc. nuo visos tinkamų finansuoti išlaidų sumos.

Visos šešios projekte dalyvaujančios savivaldybės lygiomis dalimis padengtų **15 %**  projekto tinkamų išlaidų, t. y., kiekvienai projekte dalyvaujančiai savivaldybei tektų po 2,5 proc., kas sudaro ne daugiau nei **8529,40 Eur** ir **85 %** projekto veiklų finansavimui užtikrinti – kiekvienai savivaldybei tektų po **48333,27 Eur**.

**6. Lėšų poreikis sprendimo įgyvendinimui.**

**Lėšos projektui įgyvendinti numatytos Subalansuoto turizmo skatinimo ir vystymo** programoje (02) pagal priemonę 01 02 04 „Turizmo rinkodaros strategijos parengimas ir įgyvendinimas“).

**7. Galimos teigiamos ar neigiamos sprendimo priėmimo pasekmės.**

Teigiamos pasekmės–priėmus siūlomą Savivaldybės tarybos sprendimo projektą – pateikus projekto paraišką bei gavus finansavimą, bus siekiama geriau informuoti turistus apie lankytinus gamtos ir kultūros paveldo objektus Klaipėdos mieste. Tikimasi, jog efektyviai įgyvendinus projektą ir e-rinkodaros priemonėmis informavus žmones apie Vakarų kranto, kuris apima ir Klaipėdos miestą, lankytinus objektus, išaugs vietos turistų skaičius, padidės lankytinų Klaipėdos vietų žinomumas, bus panaudotos modernios priemonės turistams pritraukti.

Neigiamos pasekmės arba rizika – jei projekto administravimas būtų vykdomas netinkamai ar aplaidžiai, tai būtų grėsmė nesusigrąžinti 85 % išlaidų.

PRIDEDAMA:

Klaipėdos rajono savivaldybės mero Vaclovo Dačkausko 2019 m. vasario 4 d. raštas Nr. R1-615 „Dėl bendros projekto paraiškos teikimo“, 1 lapas.

|  |  |
| --- | --- |
| Tarptautinių ryšių, verslo plėtros ir turizmo skyriaus vedėja | Viktorija Jakubauskytė-Andriulienė |